Súľov (vrch v Turzovskej vrchovine)

Súľov () je vrch v Turzovskej vrchovine, krajinnom celku Západných Beskýd. Leží nad obcou Klokočov, približne  severozápadne od Turzovky. Necelý  severne sa nachádza vrch Sulov ().

 Poloha 
Nachádza sa na severnom okraji pohoria, v geomorfologickom podcelku Kornická brázda. Leží na slovensko – českej hranici, na pomedzí Žilinského a Moravsko-sliezskeho kraja a zasahuje do okresu Čadca a Frýdek-Místek. Severozápadná časť patrí do katastrálneho územia obce Bílá, južná a východná prináleží obci Klokočov. Najbližším sídlom je na slovenskej strane juhovýchodne situovaný Vrchpredmier, miestna časť Klokočova, západne sa nachádzajú samoty obce Staré Hamry a severne samoty Morávky. Na slovenskom území patrí masív do Turzovskej vrchoviny a spadá do CHKO Kysuce, severozápadná časť na českom území je súčasťou Moravsko-sliezskych Beskýd a CHKO Beskydy.

 Opis 
Súľov leží v hraničnom hrebeni na severozápadnom okraji Koniarskej planiny. Východným smerom sa nachádza Polomka (), Malý Polom (), Čuboňov (), Uhorská () a Hlinené (), južným Vrchpredmier (), Javorová (), Čudácka () a Šorštýn (), západným Kozlena (), Těšíňočka (), Smrkovina () a Lysá hora () a severným Obidová (), Vysoký Rykali (), Travný (), Sulov () a Slavíč ().Javorníky – Čadca. Turistická mapa. 1 : 50 000. Harmanec: VKÚ, a. s., 2001 Hrebeňom prechádza rozvodie Čierneho a Baltského mora a pokým voda z východných a južných svahov odteká Predmierankou do Kysuce a Váhu v povodí Dunaja, západné odvodňuje Černá Ostravice do Ostravice v povodí Odry. Na vrchol nevedie značený turistický chodník, no severným úbočím vedie cesta do blízkej rekreačnej oblasti. 

 Výhľady 
Vrchol pokrýva nesúvislý lesný porast, ktorý umožňuje obmedzený rozhľad. Z vhodných častí je možné vidieť okolité vrcholy Turzovskej vrchoviny, blízkych Moravsko-sliezskych Beskýd a Javorníkov, pri vhodných podmienkach aj Súľovské vrchy a Malú Fatru.

 Prístup 
Na vrchol nevedie značená turistická trasa, no východným úbočím vedie traverzom  červeno značená hrebeňovka. Do blízkej rekreačnej osady vedie asfaltová cesta zo Starých Hamrov a na rázcestie Súľov vedie:

  červeno značená hrebeňovka:
 od juhu z lokality Konečná (cesta II/484) cez lokalitu Doroťánka
 od severovýchodu z Veľkého Javorníka cez rázc. Pod Malým Polomem a chatovú oblasť Bílý Kříž
  žlto značený chodník od juhu z osady Vrchpredmier
  zeleno značený chodník od juhozápadu z obce Bílá cez Údolí Černé 

 Referencie 

 Pozri aj 
 Turzovská vrchovina
 Kornická brázda
 Zoznam vrcholov v Turzovskej vrchovine

 Externé odkazy 
 Poloha na turistickej mape

Kategória:Vrchy v Turzovskej vrchovine
Kategória:Vrchy pod 1000 metrov na Slovensku
Kategória:Vrchy pod 1000 metrov v Česku
Kategória:Vrchy v okrese Čadca
Kategória:Vrchy v okrese Frýdek-Místek
Kategória:Klokočov (okres Čadca)